《白湖草亭》
明代·谢廷柱

汀蒲岸柳翠相交，方丈亭如太古巢。垂钓月光浮水面，开窗山色在林梢。

饮逢野老容参席，邻许渔翁少结茅。梦寐十年今一访，山灵无乃讶旗旓。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。